Nadat Carl Bezuidenhout vir die Pumas en Scott van Breda vir die OP elkeen ’n strafdoel oorgesklits het, het die Pumaslosvoorspeler RW Kember oorgeduik vir die eerste drie ná ’n lang aangee deur die einste Bezuidenhout. Die Pumaslosskakel het die doelskop verbrou: 8-3.
Die Pumas het hul momentum in die tweede helfte verder laat voorstu. Ná vyf minute het Stefan Watermeyer, weliswaar danksy omkeerbesit vanaf ’n Kings-lynstaaningooi, die Kingsverdedigers in die middeveld dronk gehardloop met ’n insnybeweging en vir Van Wyk gegee om agter die pale te druk. Bezuidenhout het die drie verdoel en kort daarna die telling ’n stewige 29-9 met nog ’n strafdoel gemaak.
Bezuidenhout het sy span se telling gerek met ’n suksesvolle langafstand strafdoel: 32-16. Die Pumas se JW Bell het die sege met sowat 15 minute oor verseël toe Faf de Klerk die bal van agter ’n losskrum vir hom gegee het om nonchalant oor te duik. Bezuidenhout het dit verdoel: 36-16.